ครับ ขอสอบถามหน่อยครับ คือแฟนผมมีอาการอย่างนี้มา3วันแล้วคับ 2วันแรกมีเลือดไหลจากช่องคลอด วันที่3 คือวันนี้มีการตกขาวปนเลือดตอนฉี่อะครับ อยากถามว่าแบบนี้เป็นมะเร็งปากมดลูกไหมคับ
สวัสดีค่ะ หากเลือดที่ออกจากช่องคลอด ไม่ได้อยู่ในช่วงวันที่ประจำเดือนควรจะมา เลือดดังกล่าวก็ไม่น่าใช่ประจำเดือน และอาจเกิดจากสาเหตุต่างๆ เช่น1.มีการตั้งครรภ์แล้วมีภาวะแทรกซ้อนเกิดขึ้นที่ เช่น ท้องนอกมดลูก แท้งคุกคาม แท้งไม่ครบ ครรภ์ไข่ปลาอุก เป็นต้น ซึ่งจะมีอาการปวดท้องน้อยร่วมด้วย2.มดลูกอักเสบ แต่จะมีอาการปวดท้องน้อย และตกขาวที่ผิดปกติ เช่น สีเขียวเหลืองคล้ายหนอง มีกลิ่นเหม็นร่วมด้วย3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป แทบไม่พบในช่วงวัยรุ่นค่ะ4. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. การทำงานผลิตฮอร์โมนของรังไข่ผิดปกติ ซึ่งมักพบในช่วงวัยรุ่น6. มีโรคในระบบอื่นๆ เช่น มีภาวะไทรอยด์ฮอร์โมนทำงานผิดปกติดังนั้น หากเลือดที่ออก ไม่ได้อยู่ในช่วงวันที่ประจำเดือนควรจะมา คือห่างจากรอบเดือนที่แล้วน้อยกว่า 21 วัน หรือนานกว่า 35 วัน และลักษณะเลือดได้ออกแบบกะปริดกะปรอยออกมาเรื่อยๆ โดยที่ไม่ได้เกิดจากการใช้ยาใดๆ หรือมีปวดท้องน้อยร่วมด้วย หรือมีตกขาวที่ผิดปกติร่วม ก็ควรไปพบสูติ-นรีแพทย์ค่ะ